
ANUNȚ PRIVIND ACORDAREA DE RECHIZITE ȘCOLARE BENEFICIARI
În anul școlar 2026-2027 se acordă rechizite şcolare elevilor din învăţământul de stat, primar şi gimnazial, la cursuri de zi, care sunt în întreţinerea familiilor al căror venit mediu net lunar pe membru de familie realizat în luna IULIE 2026 este de maximum 50% din salariul de bază minim brut pe ţară.
[bookmark: _GoBack]Venitul net pe membru de familie să NU DEPĂȘEASCĂ valoarea de 2162,50 lei.( IULIE 2026)

La stabilirea venitului mediu net lunar pe membru de familie se iau în considerare toate veniturile pe care membrii acesteia le realizează, inclusiv cele care provin din indemnizațiile de șomaj, creanțe legale, convenții civile de întreținere aflate în executare, indemnizații cu caracter permanent, alocații de stat pentru copii, alocații de întreținere pentru copiii încredințați sau dați în plasament, burse pentru elevi și studenți, acordate în
condițiile legii(OMECTS nr. 4385/07.06.2012 și art. 3 Metodologia de aplicare a prevederilor Legii nr. 126/2002 pentru aprobarea OG nr. 33/2001 pentru acordarea de rechizite școlare).
Dacă familia are în proprietate terenuri, clădiri, spații locative sau alte bunuri mobile sau imobile, la stabilirea venitului mediu net lunar pe membru de familie se iau în considerare și arenda, chiriile, alte fructe civile, naturale sau industriale, produse de acestea.
ACTE NECESARE
Pentru obținerea rechizitelor școlare, părintele/reprezentantul legal al elevului va depune la unitatea școlară actele doveditoare privind venitul net lunar pe membru de familie realizat în luna IULIE 2026, după cum urmează:
1. Cerere tip pentru acordare rechizite (model de la școală/ transmis la clase);
2. Copie de pe cartea de identitate a părinților/ reprezentanților legali;
3. Copie de pe certificatele de naștere ale tuturor copiilor aflați în întreținerea familiei (antepreșcolari/ preșcolari/ elevi/ studenți);
4. Adeverință de elev / student pentru frați/ surori (școlarizați în alte școli) din care să rezulte dacă au beneficiat sau nu de bursă, precum și cuantumul acesteia pentru luna Iulie 2026;
5. Documente doveditoare de venit aferente lunii Iulie 2026 (adeverințe salariul NET, cupon pensie/ pensie alimentară /indemnizație creștere copil/stimulent de inserție/alocație de plasament/ VMG/ alocație de susținere a familiei/ de șomaj
6. Declarație pe proprie răspundere pentru cei care nu realizează venituri (model de la școală)
7. Alte acte care permit calculul venitului mediu al familiei pentru luna Iulie 2026
8. Copie de pe hotărârea judecătorească de încredințare a copilului, pentru părinții despărțiți;
Notă: Nu sunt necesare la dosar cupoane/ documente privind alocația de stat pentru copii

Documentele COMPLETE se depun la unitatea școlară până la data de 11 septembrie 2026. NU SE PRIMESC DOSARE INCOMPLETE!!

